CELEX: C2005/057/64
Language: lv
Date: 2005-03-05 00:00:00
Title: lieta T-504/04: Prasība pret Eiropas Kopienu Komisiju, ko S.p.a. Navigazione Libera del Golfo iesniedza 2004. gada 29. decembrī

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/37
            
         Prasība pret Eiropas Kopienu Komisiju, ko S.p.a. Navigazione Libera del Golfo iesniedza 2004. gada 29. decembrī
   (lieta T-504/04)
   (2005/C 57/64)
   tiesvedības valoda - itāliešu
   Eiropas Kopienu Pirmās instances tiesā 2004. gada 29. decembrī izskatīšanai ir iesniegta prasība pret Eiropas Kopienu Komisiju, ko cēla S.p.a. Navigazione Libera del Golfo (N.L.G.), Neapole, kuru pārstāv S. Ravenna, nolūkā atcelt Komisijas lēmumu, kas pieņemts 2004. gada 16. martā (1), piemērojot EKL 88. panta 2. punkta pirmo daļu un 86. panta 2. punktu, kas atļauj Itālijas izmaksātā valsts atbalsta sistēmu valsts jūras transporta uzņēmumam Caremar (Gruppo Tirrenia).
   Prasītājas prasījumi Pirmās instances tiesai ir šādi:
   
               1.
            
            
               atcelt 3. panta 1. punktu, ciktāl tas atļauj Caremar izmaksāto atbalstu, lai sākot ar 1992. gada 1. janvāri veiktu pasažieru pārvadājumus ar kuģiem maršrutā Neapole Beverello – Kapri, un izdot rīkojumu atmaksāt kopš 1989. gada 6. augusta nelikumīgi saņemto atbalstu;
            
         
               2.
            
            
               atcelt 3. panta 2. punkta a) apakšpunktu, ciktāl tas paredz atcelt atbalstu regulāriem “ātrgaitas pasažieru transporta” pakalpojumiem maršrutā Neapole Beverello – Kapri sākot no 2004. gada 1. septembra un nevis no 1989. gada 6. augusta un vienlaicīgi izdot rīkojumu atmaksāt kopš 1989. gada 6. augustaCaremar nelikumīgi saņemto atbalstu;
            
         
               3.
            
            
               izdot rīkojumu par pienākuma izpildi samazināt ar Caremar ātrgaitas transportu pārvadāto pasažieru apjomu pēc attiecīgo pakalpojumu ierobežošanas sākot no 2005. gada 1. janvāra;
            
         
               4.
            
            
               pakārtoti, ja saskaņā ar šīs prasības 1. punktu Pirmās instances tiesa neatcels lēmuma 3. panta 1. punktu:
               
                           a)
                        
                        
                           izdot rīkojumu, uzliekot par pienākumu atmaksāt Caremar nelikumīgi saņemto atbalstu 29 mēnešu laikā no 1989. gada 6. augusta līdz 1992. gada 1. janvārim – dienas, kas stājās spēkā atļauja;
                        
                     
                           b)
                        
                        
                           atcelt 2. punkta d) apakšpunktu, ciktāl tas nepieprasa publiski informēt par izmaksām un papildu izmaksām, kas radušās sakarā ar Caremar uzticēto publisko pakalpojumu veikšanu, kā arī ikgadēji izmaksātām atbalsta summām;
                        
                     
                           c)
                        
                        
                           atcelt 5. pantu tiktāl, ciktāl tas neparedz pienākumu iepriekš paziņot par atbalstu, kas saistīts ar Caremar piedāvāto tarifu izmaiņām, ieskaitot grupām paredzētās atlaides;
                        
                     
         
               5.
            
            
               piespriest Komisijai atlīdzināt izdevumus, atlīdzības un honorārus.
            
         Pamati un galvenie argumenti
   Sabiedrība - prasītāja, kurai saskaņā ar Regione Campania2001. gada 16. decembra lēmumu bez jebkādas atlīdzības ir uzticēts pienākums sniegt attiecīgus valsts pakalpojumus, iestājas pret Komisijas 2004. gada 16. marta lēmumu par Itālijas izmaksāto valsts atbalstu kuģniecības kompānijām Adriatica, Caremar, Siremar, Saremar un Toremar (Gruppo Tirrenia) (Krājumā vēl nav publicēts) jo īpaši attiecībā uz noteikumiem par maršrutu Neapole Beverello – Kapri, kas minēti apstrīdētā lēmuma 3. panta 1. punktā un 2. punkta a) apakšpunktā.
   Šie noteikumi:
   
               —
            
            
               atļauj izmaksāt atbalstu Caremar, lai sniegtu pasažieru pārvadājumu pakalpojumus ar kuģiem maršrutā Neapole Beverello – Kapri sākot ar 1992. gada 1. janvāri un
            
         
               —
            
            
               paredz atcelt valsts atbalstu regulāriem “ātrgaitas pasažieru transporta” pakalpojumiem maršrutā Neapole Beverello – Kapri tikai sākot no 2004. gada 1. septembra.
            
         Saskaņā ar prasītājas teikto atbalsta pieļaušana nolūkā atlīdzināt valsts uzņēmumam Caremar uzticētā valsts pakalpojuma sniegšanas papildu izmaksas ir nelikumīga, ciktāl tiesību aktos noteiktie nosacījumi nav izpildīti šajā lietā. Šajā sakarā ir pārkāpts EKL 86. panta 2. punkts, Padomes 1992. gada 7. decembra Regula (EEK) Nr. 3577/1992, kā arī pienākums norādīt tiesību aktu pietiekamu un skaidri izteiktu pamatojumu.
   Konkrēti prasītāja norāda, ka:
   
               —
            
            
               maršrutā Neapole – Kapri šobrīd konkurē divas privātas kuģniecības sabiedrības (N.L.G. un S.N.A.V.), kas visa gada garumā veic lielā mērā līdzīgus, ja ne identiskus pakalpojumus. Ņemot vērā tirgus apmērus valsts pakalpojumu sniegšanas pienākuma piešķiršana Caremar nemaz nav vajadzīga;
            
         
               —
            
            
               neskatoties uz to abu privāto sabiedrību pakalpojumu sniegšanu reglamentē Regione Campania sastādītais valsts pakalpojumu sniegšanas līgums, kas paredz konkrētus pienākumus attiecībā uz kuģu attiešanas sarakstiem, tarifiem, periodiskumu, turpināšanos, kuģu veidu un pakalpojumu kvalitāti, kas ir līdzīgi vai identiski tiem pienākumiem sakarā ar valsts pakalpojumu sniegšanu, kas uzticēti Caremar;
            
         
               —
            
            
               šo pakalpojumu sniegšanas laikā Caremar cieta ievērojamus zaudējumus, kurus kopš 1974. gada kompensēja, sniedzot būtisku atbalstu, sauktu par “ikgadējām subsīdijām ekonomiskā līdzsvara uzturēšanai” (Regione Campania pieņemtais lēmums, kas privātās sabiedrības izslēdz no sabiedrību loka, kurām pieškirtas jebkāda veida subsīdijas);
            
         
               —
            
            
               tā kā Caremar uzticēto valsts pakalpojumu izmaksas netiek noteiktas saskaņā ar atklātu konkursu, Komisijai nolūkā novērtēt valsts uzņēmumam izmaksāto subsīdiju atbilstību būtu bijis jāanalizē papildu izmaksas, ņemot vērā vidēja lieluma uzņēmuma, kas sniedz līdzīgus pakalpojumus, darbības izmaksas (piemēram, privātu sabiedrību, kas konkurē šajā pašā maršrutā Neapole – Kapri, izmaksas).
            
         Nobeigumā jānorāda, ka Komisija ir pieļāvusi pilnvaru nepareizu izmantošanu, jo atbildētāja apstrīdētajā lēmumā dalībai tirgū izvirza kritērijus, kuri, uz laiku nosakot atšķirību starp pakalpojumiem, kas sniegti ar kuģiem un pakalpojumiem, kas sniegti ar ātrgaitas kuģiem, rezultātā ir atļāvuši atbalsta sistēmu par labu Caremar sniegtajiem transporta pakalpojumiem, izmantojot kuģus, proti, sistēmu, kas citādi nebūtu atzīta par saderīgu, ņemot vērā konkurenci, ko rada abas privātās sabiedrības, darbojoties līdzīgos apstākļos, attiecībā uz pasažieru pārvadājumu pakalpojumiem.
   
      (1)  Lēmums Krājumā vēl nav publicēts.